cyanic-selkie/wikianc huggingface dataset:
কালোডগা প্রবালপ্রাচীর হাঙর
গুরুত্ব
অনেক জেলে ব্লাকটিপ রীফ শার্ক ধরে থাকে। এটি তারা পাখনা এবং মাংসের জন্য ধরে থাকে। তবে এটির ছোট আকারের জন্য অনেকে ধরতে চায় না। তবে এই প্রজাতি গবেষণা ও ডুবো পর্যটনের ক্ষেত্রে খুবই গুরুত্বপূর্ণ। এটিকে দেখতে ও খাওয়াতে অনেকে ভালবাসে।
সংরক্ষণ
ব্লাকটিপ রীফ হাঙর হুমকির ভেতর থাকা প্রাণী হিসেবে এটি আইইউসিএন লাল তালিকায় অন্তর্ভুক্ত হয়েছে। এর কারণ এদের এলাকায় মানুষের অবাধ বিচরণ। এদের সংরক্ষণে কিছু সংগঠন হাত বাড়িয়েছে। এর মধ্যে আছে IUCN (এটি একটি বিশ্বব্যাপী ইউনিয়ন), সরকারী সংস্থা এবং বেসরকারী সংস্থা। এরা অংশীদারত্ব ভাবে এই প্রজাতিটাকে সংরক্ষণে হাত বাড়িয়েছে। একাজে সবার সহযোগিতা ও সমর্থন দরকার।
নাগোথানা
নাগোথানা (Nagothana) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২ মিটার (৩৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে নাগোথানা শহরের জনসংখ্যা হল ১০,১৬৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে নাগোথানা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ওয়ালিদায়ে সুলতান
ওয়ালিদায়ে সুলতান (والده سلطان, lit. "সুলতান মাতা", "matriarch sultana") ছিল উসমানীয় সাম্রাজ্যে ব্যবহৃত আনুষ্ঠানিক পদবি যা উসমানীয় সুলতানদের মায়েরা ধারণ করতেন। এই পদবি হাফসা সুলতান (মৃত্যু ১৫৩৪) প্রথম ব্যবহার করা শুরু করেন, যিনি ছিলেন সুলতান প্রথম সেলিমের স্ত্রী এবং সুলতান প্রথম সুলাইমানের মা। বস্তুত সুলাইমান সিংহাসনে বসার পর পূর্বোক্ত অনুরূপ পদবি মাহদ-ই আলিয়া ("cradle of the great") বিলুপ্ত করে ওয়ালিদায়ে সুলতান পদবি চালু করেন। সুলতানের প্রিয় স্ত্রী/উপপত্নীর জন্য হাসেকি সুলতান পদবি এবং রাজপরিবারের নারীদের নামের শেষে সুলতান পদবি ব্যবহারের প্রথাও একইসময় চালু করা হয়।
উসমানীয় হারেমের নীতি অনুযায়ী হারেমের সর্বশক্তিশালী ও সর্ব ক্ষমতার অধিকারী হতেন ওয়ালিদায়ে সুলতান। গোটা হারেম তাদের নির্দেশেই পরিচালিত হতো। তাঁরা হাসেকি সুলতানদের যেকোনো আদেশ বা শাস্তিও দিতে পারতেন।
সাধারণত সিংহাসনে আসীন কোন সুলতানের জীবিত মায়েরা এই উপাধি ব্যবহারের সুযোগ পান। পুত্র সিংহাসনে বসার পূর্বে যাঁরা মারা যান, তাঁরা কখনোই ওয়ালিদায়ে সুলতান হিসেবে পরিচিত হওয়ার সৌভাগ্য লাভ করেন না। ব্যতিক্রম ক্ষেত্রে কোন কোন সুলতানের দাদী বা সৎ মা এই পদবি ব্যবহারের অনুমতি পেয়েছিলেন। ইউরোপে দ্য কুইন মাদার এবং ভারতবর্ষে রাজমাতা হল ওয়ালিদায়ে সুলতানের অনুরূপ পদবি।
উসমানীয় সাম্রাজ্যের ইতিহাসে শক্তিশালী ও সুপরিচিত ওয়ালিদায়ে সুলতান ছিলেন নুরবানু সুলতান, সাফিয়ে সুলতান, কোসেম সুলতান এবং তুরহান সুলতান।
ব্যতিক্রম
সাধারণত শাসনরত সুলতানের জীবিত জননী ওয়ালিদায়ে সুলতান হলেও এমন উদাহরণও আছে, যেখানে পুত্র সিংহাসনে আসীন অবস্থায় জীবিত থাকা সত্বেও কোন নারী এই পদবি ধারণ করেননি।
ফ্রাইবুর্গ বিশ্ববিদ্যালয়
আলবার্ট-লুডভিগ-উনিভার্সিটিট ফ্রাইবুর্গ বা ফ্রাইবুর্গ বিশ্ববিদ্যালয় (জার্মান ভাষায়: Albert-Ludwigs-Universität Freiburg), চলিত ভাষায় Uni Freiburg) জার্মানির ফ্রাইবুর্গে অবস্থিত একটি পাবলিক বিশ্ববিদ্যালয়। ১৪৫৭ সালে এটি প্রতিষ্ঠিত হয়। এই বিশ্ববিদ্যালয়ে অধ্যাপনার সঙ্গে জড়িত এমন অনেক বিজ্ঞানী ও সমাজবিজ্ঞানীই নোবেল পুরস্কার অর্জন করেছেন। মানবিক ও সমাজবিজ্ঞান অনুষদ ফ্রাইবুর্গ বিশ্ববিদ্যালয়ের শিক্ষার্থীদের কাছে সবচেয়ে জনপ্রিয়। বিশ্ববিদ্যালয়ে স্নাতক পর্যায়ে জীববিজ্ঞান, প্রাণিবিজ্ঞান, পদার্থবিজ্ঞান, রসায়ন, ইংরেজি এবং আমেরিকান স্টাডিজ বিষয়গুলি শিক্ষার্থীদের মধ্যে যথেষ্ট জনপ্রিয়।
সার্বজনীন শ্রীশ্রী রাধাকৃষ্ণ মন্দির
সার্বজনীন শ্রীশ্রী রাধাকৃষ্ণ মন্দির বাংলাদেশের চট্টগ্রাম জেলার মীরসরাই উপজেলায় রায়পুর গ্রামে অবস্থিত একটি মন্দির।
বৈদিক সনাতন ধর্ম (হিন্দু ধর্ম)-এ ঈশ্বরের পুরুষ সত্ত্বা ও প্রকৃতি সত্ত্বার যুগলরূপ শ্রীশ্রী রাধাকৃষ্ণ। এই জগৎসংসারে শ্রীশ্রী রাধাকৃষ্ণের আধ্যাত্মিক যুগল প্রেম-শক্তি-দর্শন ও শ্রীচৈতন্য মহাপ্রভুর বৈষ্ণব ভাবধারায় ব্রতী হয়ে পরমাত্মার দর্শন-মোক্ষলাভে পরমব্রহ্মার সৃষ্টি মানুষের কল্যাণ এবং ধর্মীয় আর্থ-সামাজিক সেবামূলক কাজ পরিচালনার মহৎ প্রত্যয় নিয়ে “সার্বজনীন শ্রীশ্রী রাধাকৃষ্ণ মন্দির”, রায়পুর, মীরসরাই উপজেলা চট্টগ্রাম জেলার যাত্রা শুরু হয়। সার্বজনীন শ্রীশ্রী রাধাকৃষ্ণ মন্দির-টি গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট থেকে ২১ এপ্রিল ২০১৯ খ্রিস্টাব্দ তারিখে ১১৪৮১/চট্ট/মির/৪০ নম্বর মূলে তালিকাভূক্ত একটি সনাতনী ধর্মীয় (হিন্দু ধর্ম) প্রতিষ্ঠান।
নির্মাণ
২০১২ সালের ১৩ জুলাই জাগো অপরাজিত মৈত্রী সংঘ এই সার্বজনীন মন্দির প্রতিষ্ঠার উদ্যোগ নেয়। মীরসরাই উপজেলার রায়পুর গ্রামে সনাতন ধর্মীয় সমাজকল্যাণে জাগো অপরাজিত মৈত্রী সংঘের ৮ জন উদ্যোক্তাবৃন্দ যথাক্রমে শ্রী সুমন চন্দ্র নাথ, শ্রী সুভাষ চন্দ্র নাথ, শ্রী দীপক কুমার নাথ, শ্রী রাজীব কুমার নাথ, শ্রী রাজীব দেবনাথ, শ্রী উজ্জ্বল কুমার নাথ, শ্রী সুব্রত কুমার নাথ ও শ্রী বিশ্বজিৎ কুমার নাথ মহোদয়গণ দীর্ঘ প্রায় ৮ বছর অক্লান্ত শ্রম, মেধা, অর্থ দিয়ে এই মন্দির নির্মাণ করেন। মন্দির নির্মাণে গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট এর ট্রাস্টি শ্রী উত্তম কুমার শর্মা, সমাজসেবক লায়ন মানিক রতন শর্মা ও শ্রীমতী কাঞ্চন বালা নাথ সহ রায়পুর গ্রামের অনেকে সহায়তা করেছে। ২০২০ সালের ২৩ জুন শ্রীশ্রী জগন্নাথদেবের রথযাত্রা উপলক্ষ্যে পূর্ণতিথিতে মাঙ্গলিক অনুষ্ঠানের মাধ্যমে সার্বজনীন শ্রীশ্রী রাধাকৃষ্ণ মন্দির শুভ উদ্বোধন করা হয়। পরবর্তীতে ২০২০ সালের ১১ আগস্ট ভগবান শ্রীকৃষ্ণের শুভ আবির্ভাব শ্রীশ্রী জন্মাষ্টমী তিথিতে মাঙ্গলিক অনুষ্ঠানের মাধ্যমে জাগো অপরাজিত মৈত্রী সংঘ কর্তৃক রায়পুর সনাতনী গ্রামবাসীর সার্বজনীন কল্যাণে গঠিত মন্দির কমিটির নিকট এই মন্দিরের ভূমির দলিলপত্র, দায়িত্ব ও ক্ষমতা হস্তান্তর করে।
অবস্থান
সার্বজনীন শ্রীশ্রী রাধাকৃষ্ণ মন্দির ঢাকা-চট্টগ্রাম মহাসড়কে মীরসরাই উপজেলা র ৮নং দুর্গাপুর ইউনিয়ের চলমান সিএনজি পাম্প নামক স্থানের দক্ষিণ-পশ্চিমে রায়পুর গ্রামীণ রাস্তা দিয়ে মহাসড়ক থেকে মাত্র ১৫০ মিটার দূরত্বে এই মন্দির অবস্থিত।
নিত্য পূজা-অর্চনা ও প্রার্থনা
মন্দিরে শ্রীশ্রী রাধাকৃষ্ণের বিগ্রহ আছে। শ্রীশ্রী রাধাকৃষ্ণের নিত্য পূজা করা হয়। প্রতি সপ্তাহে বৃহস্পতিবার রাত ৮টায় হরি বাসর ও সমবেত প্রার্থনা অনুষ্ঠান হয়ে থাকে। প্রতিদিন মন্দিরে পূজা দেওয়ার ব্যবস্থা রয়েছে এবং বিশেষ তিথিতে মন্দিরে আয়োজিত অনুষ্ঠানমালায় আগত ভক্তদের মাঝে প্রসাদ বিতরণ হয়।
মন্দির ভিত্তিক বিদ্যালয়
এই মন্দিরে গণপ্রজাতন্ত্রী বাংলাদেশ সরকার এর ধর্ম বিষয়ক মন্ত্রণালয়ের অধীনস্থ হিন্দু ধর্মীয় কল্যাণ ট্রাস্ট এর মন্দির ভিত্তিক প্রাক-প্রাথমিক বিদ্যালয় রয়েছে। মন্দির ভিত্তিক নৈতিক শিক্ষা ফলে এতদ অঞ্চলে সনাতনী শিশু-কিশোরদের বিদ্যালয় গমনোপযোগী শতভাগ শিশুকে বিদ্যালয়ে ভর্তি, ঝড়ে পড়া রোধ, নিরক্ষরতা দূরীকরণ সহ সরকারের টেকসই উন্নয়নে গুরুত্বপূর্ণ ভূমিকা পালন করছে।
উৎসব
এই মন্দিরে শ্রীশ্রী জগন্নাথদেবের রথযাত্রা, জন্মাষ্টমী, বার্ষিক গীতাপাঠ ও গীতাযজ্ঞ, বিশেষ তিথিতে পূজা-পার্বণ আয়োজন এবং জাতীয় দিবস উদযাপন করা হয়।
ইন্ডিকা গলাগে
ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কলম্বো ক্রিকেট ক্লাব ও পানাদুরা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইন্ডিকা গলাগে।
প্রথম-শ্রেণীর ক্রিকেট
১৯৯৫-৯৬ মৌসুম থেকে ২০০৬ সাল পর্যন্ত ইন্ডিকা গলাগে’র প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের ডানহাতি ফাস্ট-মিডিয়াম বোলার ছিলেন ইন্ডিকা গলাগে। তবে, জাতীয় দল থেকে বেশ উপেক্ষার শিকারে পরিণত হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ইন্ডিকা গলাগে। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, তারিখে ১৯ ডিসেম্বর, ১৯৯৯ তারিখে হারারেতে একই দলের বিপক্ষে একদিনের আন্তর্জাতিকে অভিষেক ঘটে তার। ১১ ফেব্রুয়ারি, ২০০১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।
১৯৯৮ সালে শ্রীলঙ্কা দলের সদস্যরূপে ইংল্যান্ড গমন করেন। ১৯৯৯ সালে নিজস্ব স্বর্ণালী সময় অতিবাহিত করেন। এ বছরটি তার জন্যে ভীষণ বিস্ময়ের কারণ ছিল। পূর্ববর্তী বছরে কুয়ালালামপুরে অনুষ্ঠিত কমনওয়েলথ গেমসের ক্রিকেটে অংশ নেয়ার পর অস্ট্রেলিয়ায় খেলেন। শারজায় কোকা-কোলা ট্রফিতে অংশ নেন ও জিম্বাবুয়ের বুলাওয়েতে তার টেস্ট অভিষেক পর্ব সম্পন্ন হয়। সেখানেই ওডিআই সিরিজের পঞ্চম খেলায় প্রথমবারের মতো ওডিআইয়ে অংশ নেন।
অবসর
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন ও নাগরিকত্ব লাভ করেন। মেলবোর্নভিত্তিক ক্লাব ক্রিকেটে অংশ নিচ্ছেন। ব্যক্তিগত জীবনে বিবাহিত তিনি। তার তিন পুত্র ও এক কন্যা রয়েছে।
সাইফ-ইদ্দিন খাউই
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
রুথ প্রাওয়ার জাবভালা
রুথ প্রাওয়ার জাবভালা (১৯২৭-২০১৩) একজন খ্যাতিমান বিদুষী লেখক ছিলেন। তিনি জার্মানিতে জন্মগ্রহণ করেছিলেন এবং বহু বছর ভারতে থাকেন। তিনি বুকার পুরস্কার পেয়েছিলেন।
প্রথম ইঙ্গ-আফগান যুদ্ধ
প্রথম ইঙ্গ-আফগান যুদ্ধ (অকল্যান্ডের বোকামি নামেও পরিচিত) ১৮৩৯ থেকে ১৮৪২ সালের মধ্যে আফগানিস্তান ও ব্রিটিশ ইস্ট ইন্ডিয়া কোম্পানির মধ্যে সংঘটিত হয়। এতে আফগানরা জয়লাভ করে।    এই যুদ্ধে আফগান যোদ্ধাদের হাতে ৪,৫০০ ব্রিটিশ ও ভারতীয় সৈনিক এবং ১২,০০০ শিবির অনুসারী নিহত হয়। তবে সামগ্রিকভাবে পরাজিত হলেও সর্ব‌শেষ লড়াইয়ে ব্রিটিশরা আফগানদের পরাজিত করতে সক্ষম হয়েছিল। গ্রেট গেমের সময় সংঘটিত সংঘর্ষের মধ্যে এটি অন্যতম প্রধান যুদ্ধ। এসময় এশিয়ার আধিপত্য নিয়ে যুক্তরাজ্য ও রুশ সাম্রাজ্যের মধ্যে প্রতিযোগিতা চলছিল।
কারণ
১৮৩০ এর দশকে ব্রিটিশরা ভারতে সুরক্ষিত অবস্থানে ছিল। কিন্তু ১৮৩৭ সাল নাগাদ আফগানিস্তান, সিন্ধুতে অস্থিতিশীলতা এবং শিখ সাম্রাজ্যের ক্ষমতা বৃদ্ধির কারণে লর্ড পালমারস্টোন ও জন হবহাউস ভীত হয়ে আফগানিস্তানের মধ্য দিয়ে ভারতে রুশ আক্রমণ হতে পারে ধারণা করেছিলেন। রুশ সাম্রাজ্য মধ্য এশিয়ায় ধীরে ধীরে তার নিয়ন্ত্রণ বৃদ্ধি করে চলছিল। রুশদের বিরুদ্ধে ব্রিটিশদের সাথে মিত্রতার প্রস্তাব দিয়ে ব্রিটিশরা কাবুলে আফগানিস্তানের আমির দোস্ত মুহাম্মদ খানের কাছে দূত পাঠায়।
সম্প্রতি দোস্ত মুহাম্মদ খান আফগানিস্তানের দ্বিতীয় রাজধানী পেশাওয়ার শিখদের কাছে হারিয়েছিলেন এবং তা পুনরুদ্ধারের জন্য সহায়তা চান। কিন্তু ব্রিটিশরা সহায়তা দিতে ইচ্ছুক ছিল না। এদিকে রুশরা কাবুলে দূত হিসেবে ইয়ান ভিতকেভিচকে পাঠিয়েছে এই খবর ভারতের গভর্নর জেনারেল লর্ড অকল্যান্ড জানতে পারেন। সমর্থনের জন্য দোস্ত মুহাম্মদ খান রুশদের সাথে হাত মেলাতে পারেন এমন সম্ভাবনা ছিল। ১৮৩৮ সালে আফগান ও রুশদের মধ্যে আলোচনা ভেঙে যাওয়ার পর ভারতে রুশ আগ্রাসন নিয়ে ব্রিটিশদের ভীতি আরো ঘনীভূত হয়। পারস্যের কাজার রাজবংশ রুশদের সহায়তায় হেরাত অবরোধ করে কিন্তু ব্রিটিশরা যুদ্ধের হুমকি দেয়ার পর তারা পিছিয়ে আসে।
রুশরা দক্ষিণ ও মধ্য এশিয়ায় নিজেদের আধিপত্য বৃদ্ধি করতে চাইছিল। তারা কাজারদের সাথে মিত্রতা স্থাপন করে। কাজারদের সাথে আফগানিস্তানের অঞ্চলগত নিয়ন্ত্রণ নিয়ে বিবাদ ছিল। লর্ড অকল্যান্ড প্রতিপক্ষকে দূর করে আফগানিস্তানে ব্রিটিশপন্থি শুজা শাহ দুররানিকে শাসক হিসেবে ক্ষমতায় বসানোর পরিকল্পনা করেন।
ব্রিটিশরা আফগানিস্তানে আক্রমণের অভিযোগ প্রত্যাখ্যান করে জানায় যে তারা বিদেশি হস্তক্ষেপ দূর করে শুজার বৈধ সরকারকে সমর্থন দিচ্ছে।
আফগানিস্তানে ব্রিটিশ আক্রমণ
জন কেনের নেতৃত্বে সর্বমোট ২১,০০০ ব্রিটিশ ও ভারতীয় সৈনিকদের বাহিনী ১৮৩৮ সালের ডিসেম্বরে পাঞ্জাব থেকে যাত্রা শুরু করে। পরে তার বদলে যথাক্রমে স্যার উইলোবি কটন এবং এরপর উইলিয়াম এলফিনস্টোনকে নেতৃত্ব দেয়া হয়। তাদের সাথে ছিলেন কলকাতা সরকারের সাবেক প্রধান সচিব উইলিয়াম হে ম্যাকনাগটেন। তাকে কাবুলে ব্রিটেনের প্রধান প্রতিনিধি নির্বাচন করা হয়েছিল। ১৮৩৯ সালের মার্চের শেষভাগ নাগাদ ব্রিটিশ বাহিনী বোলান গিরিপথ অতিক্রম করে কোয়েটার বালুচ শহরে পৌছায় এবং কাবুলের দিকে যাত্রা শুরু করে। তারা দুর্গম এলাকা, মরুভূমি এবং ৪,০০০ মিটার উচু পার্বত্য গিরিপথ অতিক্রম করে ১৮৩৯ সালের ২৫ এপ্রিল কান্দাহার পৌছে শিবির স্থাপন করে।
১৮৩৯ সালের ২২ জুলাই একটি ঝটিকা আক্রমণের মাধ্যমে ব্রিটিশরা গজনি দুর্গ দখল করে নেয়। এখান থেকে পূর্বের খাইবার পাখতুনখাওয়ার দিকের সমতল ভূমির দিকে নজর রাখা যেত। ব্রিটিশরা শহরের একটি ফটক উড়িয়ে দিয়েছিল। দুর্গ দখলের সময় ব্রিটিশদের পক্ষে ২০০ জন ও আফগানদের পক্ষে ৫০০ জন হতাহত হয়। ১.৬০০ আফগানকে বন্দী করা হয়। গজনিতে রসদ সরবরাহ ভালো থাকায় সামনে অগ্রসর হওয়া সহজ হয়ে পড়ে।
এরপর ব্রিটিশরা দোস্ত মুহাম্মদ খানের বাহিনীর বিরুদ্ধে একটি বড় বিজয় লাভ করে। এতে দোস্ত মুহাম্মদের এক ছেলে আফগানদের নেতৃত্ব দিয়েছিলেন। দোস্ত মুহাম্মদ খান তার অনুগত অনুসারীদের নিয়ে বামিয়ানে এবং পরে বুখারা পালিয়ে যান। ৩০ বছর পর ১৮৩৯ সালের আগস্টে শুজা শাহ দুররানি পুনরায় কাবুলের সিংহাসনে বসেন।
কালাত
ভারতে ফেরার সময় ১৮৩৯ সালের ১৩ নভেম্বর ব্রিটিশ বাহিনীর বোম্বে কলাম প্রতিশোধ হিসেবে কালাতের বালুচ গোত্রীয় দুর্গ আক্রমণ করে। ইতিপূর্বে বোলান গিরিপথের মধ্য দিয়ে যাওয়ার সময় বালুচরা ব্রিটিশদের আক্রমণ করেছিল।
আফগানদের উপর দখলদারিত্ব এবং উত্থান
অধিকাংশ ব্রিটিশ সৈনিক ভারতে ফিরে আসে এবং শুধু ৮,০০০ সৈনিক আফগানিস্তানে থেকে যায়। তবে দ্রুত প্রতীয়মান হয় যে ব্রিটিশদের সবল উপস্থিতির মাধ্যমেই শুজার শাসন টিকে থাকতে পারে। ব্রিটিশ উপস্থিতি ও শাহ শুজার শাসনের ফলে আফগানরা ক্ষুব্ধ ছিল। সৈনিকদের মনোবল বৃদ্ধির জন্য উইলিয়াম হে ম্যাকনাগটেন তাদের পরিবারের সদস্যদেরকে আফগানিস্তানে নিয়ে আসার অনুমতি দেন যার ফলে আফগানরা আরো ক্ষুব্ধ হয়ে উঠে। এর ফলে ধারণা জন্মায় যায় ব্রিটিশরা স্থায়ীভাবে আধিপত্য স্থাপন করতে চাইছে। দোস্ত মুহাম্মদ ব্রিটিশ ও তাদের আফগান মিত্রদের উপর ব্যর্থ আক্রমণ চালান। এরপর তিনি আত্মসমর্পণ করেন এবং ১৮৪০ সালে ভারতে নির্বাসিত হন।
এই সময় নাগাদ ব্রিটিশরা বালা হিসার দুর্গ ত্যাগ করে এবং কাবুলের উত্তরপূর্বে স্থাপিত সেনানিবাসে সরে আসে। এই স্থান প্রতিরক্ষার দিক থেকে উত্তম ছিল না। এলাকাটি নিচু ও জলাকীর্ণ‌ এবং পাহাড়বেষ্টিত ছিল। এছাড়াও সেনানিবাসটি ছিল সেনাসংখ্যার তুলনায় অনেক বেশি বড় এবং গুদাম ও রসদ ছিল মূল সেনানিবাস থেকে ৩০০ গজ দূরের পৃথক দুর্গে।
১৮৪১ সালের এপ্রিল ও অক্টোবরের মধ্যে অসন্তুষ্ট আফগান গোত্রগুলি দোস্ত মুহাম্মদ খানের পুত্র ওয়াজির আকবর খানকে সমর্থনের জন্য বামিয়ান ও হিন্দুকুশ পর্বতমালার উত্তরে অন্যান্য স্থানে জোট বাধতে শুরু করে। তারা মীর মাসজিদি খান ও অন্যান্য নেতাদের নেতৃত্বে সংগঠিত হতে থাকে। ১৮৪১ সালের নভেম্বরে উচ্চপদস্থ ব্রিটিশ অফিসার স্যার আলেক্সান্ডার বার্না‌স ও তার সহযোগীরা কাবুলে জনতার হাতে নিহত হন। ব্রিটিশরা এর বিরুদ্ধে কোনো ব্যবস্থা নেয়নি। ফলে জনতা প্রতিরোধে আরো উৎসাহী হয়ে উঠে। ৯ নভেম্বর আফগানরা কাবুলের স্বল্প প্রতিরক্ষাসম্পন্ন সরবরাহ দুর্গে আক্রমণ করার পর ব্রিটিশদের অবস্থা আরো অবনতি হয়।
পরের সপ্তাহগুলিতে ব্রিটিশ কমান্ডাররা আকবর খানের সাথে আলোচনার চেষ্টা চালায়। আফগানিস্তানে ব্রিটিশদের উপস্থিতির বিনিময়ে ম্যাকনাগটেন গোপনে আকবর খানকে উজির হওয়ার প্রস্তাব দেন। একই সময় আকবর খানকে হত্যার জন্য বিরাট অঙ্কের অর্থ ব্যয় করা হয় এবং আকবর খান তা জানতে পারেন। ২৩ ডিসেম্বর সেনানিবাসের নিকটে আকবর খান ও ম্যাকনাগটনের মধ্যে বৈঠক অনুষ্ঠিত হয়। এতে ম্যাকনাগটন ও তার সাথের অন্য তিনজন অফিসারকে আকবর খান হত্যা করেন। ম্যাকনাগটনের লাশ কাবুলের রাস্তায় টেনে নিয়ে বাজারে প্রদর্শন করা হয়। এলফিনস্টোন ইতিমধ্যে তার সেনাদের নেতৃত্ব কিছু অংশে হারিয়েছেন এবং তার কর্তৃত্ব অনেক হ্রাস পায়।
এলফিনস্টোনের বাহিনীর ধ্বংস
১৮৪২ সালের ১ জানুয়ারি উভয় পক্ষ একটি সম্মতিতে উপনীত হয়। এতে বলা হয় যে আফগানিস্তান থেকে ব্রিটিশ গেরিসন ও এর উপর নির্ভরশীলরা নিরাপদে দেশত্যাগ পারবে। এর পাঁচদিন পরে প্রত্যাহার শুরু হয়। ব্রিটিশ পক্ষে লোকসংখ্যা ছিল প্রায় ১৬,৫০০ যার মধ্যে ৪,৫০০ জন সৈনিক ও ১২,০০০ শিবির অনুসারী ছিল। ব্রিটিশ বাহিনীর অধিকাংশ ছিল ভারতীয় ইউনিটভুক্ত এবং এতে ৪৪তম রেজিমেন্ট অব ফুট ছিল একমাত্র ব্রিটিশ ব্যাটেলিয়ন।
প্রতিশোধমূলক কর্মকাণ্ড
একই সময়ে আফগানিস্তানের অন্যান্য ব্রিটিশ অবস্থানের উপর আফগানরা আক্রমণ করে। আক্রান্ত স্থানের মধ্যে ছিল কান্দাহার, জালালাবাদ ও গজনি। এর মধ্যে কান্দাহারে সবচেয়ে বেশি ব্রিটিশ সেনার উপস্থিতি ছিল। গজনি পরাজিত হলেও অন্যান্য গেরিসনগুলি ১৮৪২ সালের বসন্তে ভারত থেকে সাহায্যকারী সৈন্যবাহিনী আসার পূর্ব পর্যন্ত টিকে ছিল। আকবর খান জালালাবাদের নিকটে পরাজিত হন এবং কাবুল পুনরুদ্ধারের জন্য ব্রিটিশরা পরিকল্পনা প্রণয়ন করে।
এদিকে লর্ড অকল্যান্ড স্ট্রোকে আক্রান্ত হন এবং লর্ড এলেনবোরো তার স্থলে গভর্নর জেনারেল হিসেবে নিয়োগ পান। তাকে যুদ্ধের অবসান করার দায়িত্ব দেয়া হয়। এলেনবোরো কান্দাহার ও জালালাবাদের সৈনিকদেরকে প্রতিশোধ গ্রহণ ও বন্দীদের মুক্তির পর ফিরে আসার নির্দেশ দেন।
১৮৪২ সালের আগস্টে জেনারেল নট কান্দাহার থেকে অগ্রসর হন। তিনি বিভিন্ন এলাকায় লুঠপাট চালান এবং গজনি দখল করেন। ইতিমধ্যে জেনারেল পোলক জালালাবাদ আসার জন্য খাইবার গিরিপথ পরিষ্কার করা শুরু করেন। এর আগে জেনারেল সেল অবরোধ তুলে নিয়েছিলেন। জালালাবাদ থেকে জেনারেল পোলক আকবর খানকে পরাজিত করেন। কাবুল দখলের পূর্বে ব্রিটিশদের সম্মিলিত বাহিনী সকল প্রতিপক্ষকে পরাজিত করে। একমাস পরে বন্দীদের মুক্ত করা এবং শহর তছনছ করার পর ব্রিটিশরা খাইবার গিরিপথ দিয়ে আফগানিস্তান ত্যাগ করে। দোস্ত মুহাম্মদ খান এরপর পুনরায় কাবুলের সিংহাসনে বসেন।
এল বানিয়ো দে লা রেইনা, ভালসাইন
এল বানিয়ো দে লা রেইনা, ভালসাইন হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৯০৭ সালে একে ছিলেন। এটি ১০৬ সেন্টিমিটার এবং ৮২.৫ সেন্টিমিটারের দৈর্ঘ্য। তিনি তার চিত্রাঙ্কনে ফুটিয়ে তুলে ধরেছেন সারি সারি পাইন-গাছ, যার মধ্যে কিছু গাছের গুঁড়ির কেবল নগ্ন চর্ম দেখা যায়, যা একটি ছোট্ট নুড়িতে প্রতিফলিত হয়। শিরোনামটি জার্মানিতে অনুবাদ করলে "রাণীর স্নান গোসল (বাথরুম)"। দক্ষিণ সূর্যের নিচে হালকা প্রভাবগুলির পুনরুত্পাদন লিনুইনিসমো ভ্যালেনসিওনো, স্পেনের প্রভাবশালীতা থেকে উদ্ভূত নিও-ইমপ্রেসিজমমের একটি বিশেষ রূপ, যার প্রধান প্রতিনিধি হোয়াকিন সোরোইয়া ছিলেন।
সেগোভিয়ার প্রদেশের স্প্যানিশ রাজাদের প্রাক্তন গ্রীষ্মকালীন বাসস্থান প্যালাসিও রিয়ালের কাছে, লা গ্রানজায়, চিত্রশিল্পীর তার পরিবারের সাথে গ্রীষ্মকালীন থাকার সময়, তিনি চিত্রটি আঁকা হয়েছিল। ওখানে, ভালসিন নামে একটি গ্রাম আছে, সেখানে তিনি গ্রীষ্মকালে কাটিয়েছিলেন, ২১ বছর বয়সী রাজা আলফনসো ত্রয়োদশের হুসার ইউনিফর্ম পড়া ছবি আঁকবেন বলে।
এল বানিয়ো দে লা রেইনা, ভালসাইন, মাদ্রিদের সোরোইয়া জাদুঘরের সংগ্রহশালার সংগ্রহ।
প্রদর্শনী
১৯০৮ সালে, লন্ডনের, দ্যা লন্ডন গ্রাফটন গ্যালারিগুলির একটি প্রদর্শনীতে চিত্রটি প্রদর্শিত হয়েছিল। ১৯০৫ সালে, গ্রাফটনে যুক্তরাজ্যের প্রথম বড় প্রভাবশালী প্রদর্শনী দেখানো হয়। ছবিটির শিরোনাম ছিল "দ্য ফরেস্ট। লা গ্রানজা"। ১৯০৯ সালে, এটি নিউইয়র্কের হিস্পানিক সোসাইটি অফ আমেরিকা প্রতিষ্ঠিত ১৯০৪ সালের সোরালা প্রদর্শনীতে দেখা যায়। ১৯১১ সালে, এটি হান্সিটিস সোসাইটি অফ আমেরিকা দ্বারাও সংগঠিত হয়েছিল, মেসোরির সেন্ট লুইসে অবস্থিত সেন্ট লুই আর্ট মিউজিয়ামে, হোয়াকিন সোরোইয়া ওয়াই বাস্তিদা কর্তৃক তেল চিত্র সংগ্রহের এক প্রদর্শনী।
সম্প্রতি কালে, এই চিত্রটি সোরোইয়া ভ্রমণ প্রদর্শনীর অংশ ছিল এবং ১৯৯৮ সাল থেকে ১৯৯৯ সাল পর্যন্ত আন্দররা লা ভেলায়, ২০০২ সাল থেকে ২০০২ সাল, অরেসেস, পন্টেভেদ্রে, লুগো, সারাগোসা, লোগ্রেনো, সেগোভিয়া, লাস পালমাস দে গ্রান ক্যানেরিয়া, হুয়েলভা, বাডজোজ, গিরোনা, ভ্যালেন্সিয়া কাস্তেলন দে লা প্লানা, আলিকান্ত এবং অ্যালব্যাকেটি, ২০০৩ সালে, তালাভার দে লা রেনা, কুয়েন, সিউদাদ রিয়েল এবং টোলিডো এবং ২০০৪ থেকে ২০০৫ সাল পর্যন্ত আভিলা, মুরসিয়া ও আরঞ্জুজে অংশ নেয়।
ফররুখরু পারসা
ফররুখরু পারসা (২৪ মার্চ ১৯২২ - ৮ মে ১৯৮০) ছিলেন একজন ইরানি চিকিৎসক, শিক্ষাবিদ এবং সংসদ সদস্য।
তিনি আমির আব্বাস হোভিদার অধীনে ইরানের শিক্ষা মন্ত্রী হিসেবে দায়িত্ব পালন করেন এবং ইরান সরকারের প্রথম মহিলা ক্যাবিনেট মন্ত্রী ছিলেন। পারসা ইরানে নারী অধিকারের একজন স্পষ্টবাদী সমর্থক ছিলেন।
১৯৮০ সালের ৮ মে ইসলামিক সাংস্কৃতিক বিপ্লবের শুরুতে তেহরানে ফায়ারিং স্কোয়াড ফারোখরু পারসাকে মৃত্যুদণ্ড দেয়।
জীবনী
বাম|থাম্ব|300x300পিক্সেল| বোর্ড অফ গভর্নরস অফ অ্যাসোসিয়েশন অফ প্যাট্রিয়টিক উইমেন [জামেয়ত-ই নেসভান-ই ভাতানখাহ], তেহরান, ১৯২২-১৯৩২। সুদূর বাম দিকের মহিলা ফাখরাফাঘ পারসা, ফররুখরু পারসার মা। ডান|থাম্ব| বিপ্লবী আদালতে ফারোখরু পারসা, ১৯৭৯ ফররুখরু পারসা ১৯২২ সালের ২৪ মার্চ ইরানের কোমে ফাররোখ-দিন এবং ফখর-ই আফাঘ পারসাইতে জন্মগ্রহণ করেন। তার মা ফখর-ই আফাঘ ছিলেন মহিলা ম্যাগাজিন জাহান-ই জান ("নারীর জগৎ") এর সম্পাদক এবং লিঙ্গ সমতা এবং নারীদের জন্য শিক্ষার সুযোগের জন্য একজন সোচ্চার প্রবক্তা। এই বিষয়ে তার মতামত তার সময়ের সমাজের রক্ষণশীল অংশের বিরোধিতার সম্মুখীন হয়, যার ফলে আহমাদ কাভামের সরকার পরিবারটিকে তেহরান থেকে কোম পর্যন্ত বহিষ্কার করে, যেখানে ফখর-ই আফাঘকে গৃহবন্দী করা হয়। এখানেই ফারোখরুর জন্ম হয়, ১৯২২ সালের ইরানি নববর্ষের প্রাক্কালে (নওরোজ, ১৩০১ এএইচ) মধ্যরাতের কিছু মিনিট পরে। পরে প্রধানমন্ত্রী হাসান মোসোফি ওল-মামালেকের হস্তক্ষেপে তার পরিবারকে তেহরানে ফিরে যাওয়ার অনুমতি দেওয়া হয়।
মেডিকেল ডিগ্রি অর্জনের পর পারসা তেহরানের জিনে ডি'আর্ক উচ্চ বিদ্যালয়ে জীববিজ্ঞানের শিক্ষক হন। স্কুলে তিনি ফারাহ দিবাকে জানতে পারেন, যিনি এই বিদ্যালয়ের তার এক ছাত্র, এবং যিনি পরে রাজা মোহাম্মদ রেজা পাহলভির স্ত্রী হবেন।
১৯৬৩ সালে পারসা সংসদে (মাজলস) নির্বাচিত হন এবং ইরানের নারীদের ভোটাধিকারের জন্য মোহাম্মদ রেজা পাহলভির কাছে আবেদন করতে শুরু করেন। তিনি আইন প্রণয়নের জন্য একটি চালিকাশক্তিও ছিলেন যা মহিলা এবং পরিবার সম্পর্কিত বিদ্যমান আইনগুলি সংশোধন করেছিল। ১৯৬৫ সালে পারসা উপ-শিক্ষা মন্ত্রী নিযুক্ত হন এবং ১৯৬৮ সালের ২৭ আগস্ট তিনি আমির-আব্বাস হোভিদা সরকারের মন্ত্রিসভায় শিক্ষা মন্ত্রী হন। ইরানের ইতিহাসে এই প্রথম কোনও মহিলা মন্ত্রিসভার পদ দখল করেছিলেন। ১৯৮০ সালের ৮ মে তেহরানে ইসলামিক সাংস্কৃতিক বিপ্লবের শুরুতে ফায়ারিং স্কোয়াড ফারোখরু পারসাকে মৃত্যুদণ্ড দেয়।
জান্নাতুল ফেরদৌস (অধ্যাপক)
জান্নাতুল ফেরদৌস একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজকর্ম বিভাগের অধ্যাপক এবং বিশ্ববিদ্যালয়টির প্রথম নারী ছাত্র উপদেষ্টা। তিনি শরীয়তপুরে অবস্থিত বেসরকারি বিশ্ববিদ্যালয়, জেড এইচ সিকদার বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।
ফররুখরু পারসা
জীবনী
কারাগার থেকে তার শেষ চিঠিতে ফররুখরু পারসা তার সন্তানদের লিখেছিলেন: "আমি একজন ডাক্তার, তাই আমার মৃত্যুর কোন ভয় নেই। মৃত্যু কেবল একটি মুহূর্ত এবং আর নয়। আমি পর্দার জন্য বাধ্য হয়ে লজ্জায় বেঁচে থাকার পরিবর্তে খোলা হাতে মৃত্যু পেতে প্রস্তুত। আমি তাদের কাছে মাথা নত করব না যারা আশা করে যে আমি পুরুষ এবং মহিলাদের মধ্যে সমতার জন্য আমার পঞ্চাশ বছরের প্রচেষ্টার জন্য দুঃখ প্রকাশ করব। আমি চাদর পরতে এবং ইতিহাসে পিছিয়ে যেতে প্রস্তুত নই।"
জান্নাতুল ফেরদৌস (অধ্যাপক)
শিক্ষাজীবন
জান্নাতুল ফেরদৌস রাজশাহী বিশ্ববিদ্যালয়ের পরিসংখ্যান বিভাগ থেকে ১৯৮৮ সালে বিএসসি (সম্মান) ও ১৯৯০ এমএসসি ডিগ্রি লাভ করেন। তিনি জাতীয় বিশ্ববিদ্যালয় থেকে ১৯৯৫ সালে বিএড এবং রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) থেকে ২০১০ সালে পিএইচডি ডিগ্রি অর্জন করেন।
ফররুখরু পারসা
জীবনী
ইরানের শিক্ষামন্ত্রী হিসেবে তার উত্তরসূরি, ইসলামিক বিপ্লবের আগে আরেকজন মন্ত্রী মানুচেহর গেঞ্জি তার মৃত্যুদণ্ডে বিস্ময় প্রকাশ করেছেন: তিনি "একজন মহিলা, [...] ডাক্তার, একজন দক্ষ চিকিৎসক যিনি বেহেস্তি, বাহোনার এবং রেজাই-এর মতো বিপ্লবীদের সাথে মন্ত্রণালয়ে সুসম্পর্ক উপভোগ করেছিলেন।" বস্তুত, শিক্ষা মন্ত্রী থাকাকালীন বেহেস্তি, বাহোনার এবং মোহাম্মদ মোফাত্তেহ মন্ত্রণালয়ের বেতনে ছিলেন। এই তিনজন বেশ কয়েক বছর পরে ইসলামিক বিপ্লবের প্রধান খেলোয়াড় হওয়ার কথা ছিল। তার মন্ত্রণালয়ের অর্থায়নে বেহেস্তি ইসলামিক সেন্টার অফ হামবুর্গ প্রতিষ্ঠা করেন এবং বাহোনার তেহরানের চারপাশে কয়েকটি ইসলামিক পাবলিক স্কুল স্থাপন করতে সক্ষম হন। থাম্ব
উৎপল দত্ত
গণনাট্য আন্দোলন ছিল মূলত রাজনৈতিক আদর্শের প্রতিফলন, মার্ক্সবাদ থেকে প্রণীত এক ধারা যেখানে মঞ্চ হয়ে ওঠে প্রতিবাদের মাধ্যম  তিনি মঞ্চের কারিগর ,বাংলা মঞ্চনাটকে অভিনয় করতেন। তিনি শেক্সপিয়ার আন্তর্জাতিক থিয়েটার কোম্পানির সাথে ভ্রমণ করেছেন বেশ কয়েকবার। তাকে গ্রূপ থিয়েটার অঙ্গনের সবচেয়ে প্রভাবশালী ব্যক্তিত্বদের অন্যতম হিসাবে গন্য করা হয়। কৌতুক অভিনেতা হিসাবেও তার খ্যাতি রয়েছে। তিনি হিন্দি চলচ্চিত্র গুড্ডি, গোলমাল, শওকিন ও রং বিরঙ্গিতে (১৯৮৩) -তে   অভিনয় করেছেন। তিনি সত্যজিৎ রায়ের পরিচালনায় হীরক রাজার দেশে, জয় বাবা ফেলুনাথ এবং আগন্তুক সিনেমায় অভিনয় করেছেন। মননশীল ছবি ছাড়াও অজস্র বাণিজ্যিক বাংলা ছবিতে খলনায়কের ভূমিকায় অভিনয় করেছেন উৎপল দত্ত। রাজনৈতিক দর্শনের দিক থেকে তিনি ছিলেন বামপন্থী ও মার্ক্সবাদী। উৎপল দত্তের বিখ্যাত নাটকের মধ্যে রয়েছে টিনের তলোয়ার, মানুষের অধিকার ইত্যাদি। তার নাটক গুলি কে ৩ ভাগে ভাগ করা যায়। পূর্ণাঙ্গ নাটক, পথ নাটিকা, যাত্রাপালা।
জান্নাতুল ফেরদৌস (অধ্যাপক)
কর্মজীবন
জান্নাতুল ফেরদৌস ২০০৪ সালে রাজশাহী বিশ্ববিদ্যালয়ের সমাজকর্ম বিভাগে প্রভাষক হিসেবে যোগদান করেন। ২০১৬ সালে তিনি বিশ্ববিদ্যালয়টির অধ্যাপক হন।
জান্নাতুল ফেরদৌস ২০১৮ সালের ১৯ মে শরীয়তপুরে অবস্থিত বেসরকারি বিশ্ববিদ্যালয়, জেড এইচ বিজ্ঞান ও প্রযুক্তি বিশ্ববিদ্যালয়ে উপাচার্য হিসেবে যোগ দেন। ২০১৯ সালে তিনি উপাচার্যের পদ থেকে অব্যাহতি নিয়ে ​পুনরায় রাজশাহী বিশ্ববিদ্যালয়ে নিজ কর্মস্থল সমাজকর্ম বিভাগে যোগদান করেন।
লায়লা সামাদ
লায়লা সামাদ (৩ এপ্রিল ১৯২৮ - ১০ আগস্ট ১৯৮৯) ছিলেন বাংলাদেশের নারী সাংবাদিকতার একজন অগ্রপথিক ও একজন কথাসাহিত্যিক। সাংবাদিক হিসেবে তিনি দৈনিক সংবাদ, চিত্রালী, পূর্বদেশ ও দৈনিক বাংলায় এবং সম্পাদক হিসেবে সাপ্তাহিক বেগম, মাসিক অনন্যা ও পাক্ষিক বিচিত্রায় কাজ করেন। রাজনীতি, সংস্কৃতি, সমাজসেবায়ও তার অবদান ছিল। বাংলা সাহিত্যের ছোটগল্প, নাটক, শিশুসাহিত্য, ভ্রমণকাহিনীতে তার বিচরণ ছিল। তার লেখা ছোটগল্পের সংখ্যা ৬টি এবং অন্যান্য রচনায় সংখ্যায় ৬টি। ছোটগল্পে অবদানের জন্য তিনি ১৯৮২ সালে বাংলা একাডেমি পুরস্কার লাভ করেন। পারিবারিক জীবনে তিনি ছিলেন রাজনীতিবিদ মির্জা আবদুস সামাদের সহধর্মিণী। ঢাকা লেডিস ক্লাব থাকে উৎসর্গ করে সাহিত্যে 'লায়লা সামাদ পুরস্কার' প্রদান করে থাকে। তার কর্মময় জীবন নিয়ে কথা সাহিত্যিক সেলিনা হোসেন রচনা করেছেন কথাশিল্পী লায়লা সামাদ।
প্রাথমিক জীবন
লায়লা ১৯২৮ সালের ৩ এপ্রিল (১৩৩৪ বঙ্গাব্দ) ব্রিটিশ ভারতের (বর্তমান ভারত) কোলকাতায় জন্মগ্রহণ করেন। তার পৈতৃক বাড়ি ছিল বাংলাদেশের দিনাজপুর জেলার মির্জাপুর গ্রামে। তার বাবার নাম খান বাহাদুর আমিনুল হক ও মায়ের নাম তহমীনা খাতুন। তার বাবা ছিলেন ব্রিটিশ ভারতের উচ্চপদস্থ সরকারি কর্মচারী। তার মা ছিলেন শের শাহের প্রধান সেনাপতি ড্যানিয়েল খাঁয়ের বংশধর। শৈশবে তিনি খুব দুরন্ত ছিলেন। স্কুল থেকে পালিয়ে গিয়ে খোট্টা মালিদের সাথে আড্ডা মশগুল থাকতেন এবং তাদের তৈরি ছাতু ও দোকানে গিয়ে মিষ্টি খেতেন।
শিক্ষাজীবন
জলপাইগুড়ির মিশনারি স্কুলে লায়লার শিক্ষাজীবন শুরু হয়। প্রাথমিক শিক্ষা শেষ করেন কলকাতার ডাইসেশন স্কুল ও নারী শিক্ষা মন্দির থেকে। পরে সাখাওয়াত মেমোরিয়াল স্কুলে ষষ্ঠ শ্রেণিতে ভর্তি হন এবং এই স্কুল থেকে ১৯৪২ সালে তিনি প্রবেশিকা পাস করেন। কিছুদিন আশুতোষ কলেজ ও লেডি ব্রাবোর্ন কলেজেে পড়লেও বিএ পাস করেন প্রাইভেট পরীক্ষা দিয়ে। ১৯৫৭ সালে কলকাতা বিশ্ববিদ্যালয়ে সাংবাদিকতা বিভাগে ভর্তি হন। ১৯৫৯ সালে তিনি সেখান থেকে এমএ পরীক্ষায় প্রথম শ্রেণিতে প্রথম হন এবং বংশীধর জার্নাল স্বর্ণপদক লাভ করেন। তিনিই এই পদকপ্রাপ্ত প্রথম মুসলমান নারী। ১৯৬০ সালে পশ্চিমবঙ্গের তৎকালীন রাজ্যপাল সরোজিনী নাইডুর হাত থেকে আনুষ্ঠানিকভাবে এই পদক গ্রহণ করেন। তার পদকপ্রাপ্তির এই খবর আনন্দবাজার পত্রিকা ও স্টেটসম্যান পত্রিকায় ছাপা হয়েছিল।
রাজনৈতিক জীবন
লায়লার রাজনৈতিক জীবনের হাতে খড়ি হয় তার গৃহশিক্ষক মোখলেসুর রহমানের মাধ্যমে। মোখলেসুর রহমান কমরেড মুজফ্ফর আহমদের সাথে জড়িত ছিলেন। তার কাছ থেকে লায়লা সমাজতন্ত্রে উৎসাহ লাভ করেন এবং রাজনৈতিক কর্মী হিসেবে যোগ দেন। জলপাইগুড়ির বিভিন্ন পাড়ায় তিনি দলের কাজে যোগ দিয়েছেন এবং স্বাধীনতা, পিপলস ওয়ার পত্রিকা ও সমাজতান্ত্রিক বই নিয়ে যেতেন। সেই সব বই বিক্রি করে দলের জন্য অর্থ সংগ্রহ করতেন। রাজনীতিবিদ মির্জা আবদুস সামাদের সাথে বিয়ের পর তিনি তার সাথে রাজনীতিতে জড়িয়ে পড়েন। আবদুস সামাদের দায়িত্ব ছিল জলপাইগুড়ির ডুয়ার্সের চা বাগান ও রেলওয়ে শ্রমিক ইউনিয়নকে সংগঠিত করার। লায়লা তাকে এ কাজে সহায়তা করতেন। কিছুদিন পর কমিউনিস্ট পার্টি নিষিদ্ধ ঘোষিত হয় এবং আবদুস সামাদের বিরুদ্ধে গ্রেফতারি পরোয়ানা জারি হয়। তখন তারা ঢাকা ছেড়ে বেশ কিছু বছর কোলকাতায় চলে গিয়েছিলেন। ১৯৫২ সালে দেশে ফিরে এসে যোগ দেন নারী প্রগতিবাদী নেত্রী জুঁইফুল রায়ের সাথে। ভাষা আন্দোলন চলাকালীন রাষ্ট্র ভাষা বাংলার দাবিতে তিনি নিবেদিতা নাগের সাথে দেয়ালে পোস্টার লাগিয়েছেন। ১৯৫৪ সালে যুক্তফ্রন্ট নির্বাচনের সময় তিনি সভা ও বক্তৃতায় সক্রিয়ভাবে অংশ নেন। নির্বাচনের পরে দেশে ৯২-ক ধারা জারি তিনি আবার স্বামী ও মেয়েসহ কোলকাতায় আত্মগোপন করেন। ১৯৬০ সালে দেশে ফিরে এসে তিনি সংস্কৃতি সংসদ নামে এক আলোচিত আন্দোলনে যোগ দেন।
কর্মজীবন
লায়লা সামাদ তার কর্মজীবন শুরু করেন ১৯৫০ সালে সাপ্তাহিক পত্রিকা বেগমের সহ-সম্পাদক হিসেবে। ১৯৫১ সালে দৈনিক সংবাদের চিফ রিপোর্টার হিসেবে যোগ দেন। তিনিই ছিলেন দেশের প্রথম নারী রিপোর্টার। পরে তিনি চিত্রালী, পূর্বদেশ ও দৈনিক বাংলায় কাজ করেছেন। এছাড়া তিনি ১৯৫৪ সাল থেকে ৫৮ সাল পর্যন্ত মাসিক অনন্যার সম্পাদক এবং ১৯৭০সালে পাক্ষিক বিচিত্রা প্রকাশক ও সম্পাদক হিসেবে দায়িত্ব পালন করেন।
সাহিত্যিক জীবন
লায়লা সাহিত্যচর্চা শুরু করেন স্কুলের ছাত্রীথাকাকালীন। তার প্রথম গল্প মহিলা মাসিক পত্রিকা সওগাত-এ প্রকাশিত হয়েছিল। পাশাপাশি তিনি কবিতা লিখতেন। তার প্রথম প্রকাশিত বই আপনার শিশুকে জানুন। পরবর্তীতে তিনি ছোটগল্পকার হিসেবে প্রতিষ্ঠা লাভ করেন। তার রচিত গল্পের বইয়ের সংখ্যা ৬টি। এর মধ্যে দুঃস্বপ্নের অন্ধকারে, কুয়াশার নদী, অরণ্যে নক্ষত্রের আলো, অমূর্ত আকাঙ্ক্ষা উল্লেখযোগ্য। এছাড়া নাটক, শিশুসাহিত্য, ভ্রমণকাহিনী, দিনপঞ্জিসহ তার ৬টি বই প্রকাশিত হয়েছে। তিনি কিছু প্রবন্ধও লিখেছেন।
পারিবারিক জীবন
লায়লা সামাদ ১৯৪৬ সালে তার চাচাতো ভাই রাজনীতিবিদ মির্জা আবদুস সামাদের সাথে বিবাহবন্ধনে আবদ্ধ হন। আবদুস সামাদ ছিলেন কমিউনিস্ট পার্টির পূর্ব পাকিস্তানের সাধারণ সম্পাদক। তিনি ২০১৫ সালের ২৯ মে মৃত্যুবরণ করেন। তাদের এক মেয়ে লিটা সামাদ।
মৃত্যু
লায়লা সামাদ ১৯৮৯ সালের ১০ আগস্ট বাংলাদেশের ঢাকায় মৃত্যুবরণ করেন। তার মৃত্যুতে তাকে উৎসর্গ করে কবিতা নিবেদন করেছিলেন কবি সুফিয়া কামাল ও ফজল শাহাবুদ্দীন। ভারতের আনন্দবাজার পত্রিকা 'নক্ষত্র পতন' শিরোনামে শোক সংবাদ প্রকাশ করে।
গ্রন্থতালিকা
নাটক
ছোটগল্প
শিশুসাহিত্য
দিনপঞ্জী
ভ্রমণকাহিনী
প্রব্রজ্যা
থাম্ব|বৌদ্ধ ব্রতীর দীক্ষালাভ প্রব্রজ্যা (পালি; সংস্কৃত: প্রভ্রজ্যা) এর আক্ষরিক অর্থ "এগিয়ে যাওয়া" এবং এর দ্বারা বুঝায়, যখন কোনো ব্যক্তি আত্মোৎসর্গ করে ভিক্ষু সম্প্রদায়ের (পুরোপুরি বৃত সন্ন্যাসী) সাথে বৌদ্ধ জীবনযাপন করতে গৃহ ত্যাগ করে। এটি সাধারণত একজন ব্রতী (শ্রমণ) হিসেবে জড়িত হওয়ার প্রারম্ভিক বিন্যাসকে বুঝায়। এটিকে কখনও কখনও "নিম্ন বিন্যাস" হিসাবে উল্লেখ করা হয়। একটি সময় পরে বা বিশ বছর বয়স্ক শ্রমণরা "উপসম্পদা" (অথবা উচ্চ বিন্যাস) লাভ করে পূর্ণাঙ্গ ভিক্ষুরূপে স্বীকৃত হন।
মিয়ানমারের মতো কিছু ঐতিহ্যবাহী থেরবাদী দেশে ছেলেরা বয়ঃসন্ধিকালে প্রব্রজ্যা'য় (সিনবিউ) অধীন হয়। চীন ও জাপানের মতো মহাযানী দেশগুলিতে, প্রব্রজ্যা শিক্ষানবিশ সময়ের পূর্বে ঘটে।
হেজেলারওয়েগ স্টেডিয়াম
হেজেলারওয়েগ স্টেডিয়াম (Hazelaarweg Stadion) নেদারল্যান্ডসের রটার্ডাম শহরের একটি ক্রীড়া স্টেডিয়াম। এটি ফিল্ড হকি ও ক্রিকেট খেলা আয়োজন করে। নেদারল্যান্ডসের বিখ্যাত হকি ক্লাব এইচসি রটার্ডাম এর পরিচালক।
ফিল্ড হকি
এটি বর্তমানে বেশিরভাগ ক্ষেত্রে ফিল্ড হকি ম্যাচের জন্য ব্যবহৃত হয়। ২০০১ পুরুষদের চ্যাম্পিয়ন্স ট্রফির জন্য অনুষ্ঠিত ম্যাচগুলির জন্য ব্যবহৃত হয়েছিল। স্টেডিয়ামটি ১০,০০০ জন লোক ধারণ করে এবং ২০০০ সালে নির্মিত হয়েছিল।
লতিফুর রহমান (ব্যবসায়ী)
জন্ম ও পারিবারিক জীবন
লতিফুর রহমানে জন্ম ভারতের জলপাইগুড়িতে। দুই বোনের পর তাঁর জন্ম। পরে আরও এক বোন ও এক ভাই। তার স্ত্রীর নাম শাহনাজ রহমান। তাদের এক ছেলে আর দুই মেয়ে। ‘তার দাদা খান বাহাদুর ওয়ালিউর রহমানের জন্ম কুমিল্লা চৌদ্দগ্রামের চিওড়া গ্রামে। দাদা পরবর্তীতে চলে যান আসামের জলপাইগুড়িতে। তার দাদা আইন পাস করে জলপাইগুড়ি বারে আইনি পেশা শুরু করেছিলেন। ১৮৮৫ সালে সেখানে কিছু জমি কিনে চা-বাগান শুরু করেন। ব্রিটিশ মালিকানার বাইরে ওয়ালিউর রহমান ছিলেন প্রথম স্থানীয় চা বাগানের মালিক। লতিফুর রহমানের বাবা মুজিবুর রহমানের জন্ম জলপাইগুড়িতে। কলকাতায় লেখাপড়া করে আসামের তেজপুরে ফিরে সেখানেই জমি কিনে চা-বাগান তৈরি করেন। মুজিবুর রহমানও খান বাহাদুর উপাধি পান। দেশভাগের পর সবাই চলে আসেন ঢাকায়। ১৯৫১ বা ৫২ সালের দিকে সিলেটে নতুন করে চা-বাগান করেন। মুজিবুর রহমান পাটের ব্যবসাও শুরু করেন। ভৈরব-আশুগঞ্জ এলাকাজুড়ে পাটের ব্যবসা ছিল।
শিক্ষাজীবন
লতিফুর রহমান পড়াশোনা শুরু করেন সেন্ট ফ্রান্সিস স্কুলে। সেখান থেকে চলে যান হলিক্রস স্কুলে। সে সময় হলিক্রসে ছেলেরাও পড়ত। ১৯৫৬ যান শিলংয়ে এবং সেন্ট এডমন্ডস স্কুলে ক্লাস থ্রিতে ভর্তি হন। সেখান থেকে কলকাতা সেন্ট জেভিয়ার্স কলেজে যান।
কর্মজীবন
১৯৬৫ সালের ভারত-পাকিস্তান যুদ্ধ, হিন্দু-মুসলমান দাঙ্গা—এসব কারণে ঢাকায় ফিরে আসেন লতিফুর রহমান। এসে পাটের ব্যবসায় ঢুকে যান। তার বাবা তখন চাঁদপুরে গড়ে তুলেছেন ডব্লিউ রহমান জুট মিল। ১৯৬৩ সালে কাজ শুরু হলেও উৎপাদন শুরু হলো ১৯৬৬ সালে। সেখানে ট্রেইনি হিসেবে কাজ শুরু করেন তিনি ১৯৬৬ সালে। দেড় বছর কাজ শেখার পর একজন নির্বাহী হিসেবে যোগ দেন। এভাবে কাজ ১৯৭১ সাল পর্যন্ত। লতিফুর রহমান ১৯৭২ সালে যখন সবকিছু নতুন করে শুরু করেছিলেন, তখন তার সঙ্গে কাজ করতেন মাত্র পাঁচজন। ট্রান্সকম গ্রুপে এখন কাজ করছেন ১০ হাজারের বেশি মানুষ। শুরুতে ৫০ লাখ টাকা ব্যাংকঋণ নিয়ে নতুন করে শুরু করেছিলেন তিনি। এখন এই গ্রুপের বার্ষিক লেনদেনের পরিমাণ সাড়ে তিন হাজার কোটি টাকার বেশি।
ব্যবসায়ীক কর্মকাণ্ড
লতিফুর রহমান নেস্লে বাংলাদেশ, হোলসিম বাংলাদেশ এবং ন্যাশনাল হাউজিং ফাইন্যান্স ও ইনভেস্টমেন্টের চেয়ারম্যান। তিনি লিন্ডে বাংলাদেশ এবং ব্র্যাকের গভর্নিং বোর্ডের পরিচালক। এছাড়া তিনি আইসিসি বাংলাদেশের সহ-সভাপতি। ট্রান্সকম গ্রুপ যার উৎপত্তি হয়েছিল চা চাষের মাধ্যমে, এখন বাংলাদেশের অন্যতম একটি বড় করপোরেট প্রতিষ্ঠান, যার রয়েছে ১৬টি কোম্পানি। ১০ হাজার মানুষের কর্মসংস্থান করেছে এ গ্রুপ।
মৃত্যু
রহমান তাঁর বর্তমান গ্রামের বাড়ী কুমিল্লার চৌদ্দগ্রামে ১ জুলাই ২০২০ সালে বার্ধক্যজনিত কারণে মৃত্যুবরণ করেন।   তিনি স্ত্রী, এক ছেলে ও দুই মেয়ে এবং অসংখ্যা গুণগ্রাহী রেখে গেছেন।
জেবা বখতিয়ার
জেবা বখতিয়ার হলেন একজন পাকিস্তানি চলচ্চিত্র ও টেলিভিশন অভিনেত্রী এবং টেলিভিশন পরিচালক। তিনি পাকিস্তান টেলিভিশন কর্পোরেশন (পিটিভি) নাটক আনারকলি (১৯৮৮) দিয়ে টেলিভিশনজগতে আত্মপ্রকাশ করেছিলেন। তিনি ১৯৯১ সালে হেনা চলচ্চিত্র দিয়ে বলিউডে আত্মপ্রকাশ করেছিলেন
ব্যক্তিগত জীবন
জেবা বখতিয়ার হলেন পাকিস্তানি আইনজীবী, রাজনীতিবিদ এবং স্বাধীনতা পূর্ব মুসলিম লীগ কর্মী ইয়াহিয়া বখতিয়ারের কন্যা, তিনি পাকিস্তানের অ্যাটর্নি জেনারেল হিসাবে দায়িত্ব পালন করেছিলেন এবং পাকিস্তানের বর্তমান সংবিধান গঠনেও মুখ্য ভূমিকা পালন করেছেন। তার বাবা কোয়েটার বাসিন্দা ছিলেন, এবং তার মা ইভা বখতিয়ার ছিলেন হাঙ্গেরীয় পিতামাতার ঔরসজাত একজন ইংরেজ নারী।   তার বাবা-মা যথাক্রমে ২০০৩ এবং ২০১১ সালে মৃত্যুবরণ করেছেন।
জেবা বখতিয়ার ১৯৯৩ সালে সংগীতশিল্পী আদনান সামিকে বিয়ে করেছিলেন এবং ১৯৯৭ সালে তাদের বিবাহবিচ্ছেদ হয়েছিল। তাদের আজান নামে একটি ছেলে রয়েছে; তিনিও একজন সুরকার, প্রযোজক এবং চিত্রনাট্যকার।
জান্নাতুল ফেরদৌস (দ্ব্যর্থতা নিরসন)
জান্নাতুল ফেরদৌস নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:
জেলিনা-বার্লো রহমান
জেলিনা বার্লো রহমান (Jelina Berlow-Rahman) (জন্ম: ৪ জানুয়ারি ১৯৮০) হচ্ছেন একজন বাংলাদেশী বংশোদ্ভূত ব্রিটিশ আইনজীবী। তিনি জে রহমান সলিটরস হিউম্যান রাইটস, অ্যাসালাইম, ফ্যামিলি এবং ইমিগ্রেশনের আইনজীবী ও পরামর্শক হিসেবে কাজ করেন।
প্রারম্ভের জীবন
১৭ বছর বয়সে ১৯৯৭ সালে তিনি কিডনি রোগে আক্রান্ত হয়ে পড়েন। ২০০৫ সালে ২৬ বছর বয়সে তার কিডনি নষ্ট হয়ে যায়। পরবর্তীতে ২০০৯ সালে ২৯ বছর বয়সে তিনি কিডনি পুনঃস্থাপন করেন।
কর্মজীবন
রহমান ২০০৮ সালে আইনজীবী হিসেবে যোগ্যতা অর্জন করার পর ২০০৯ সালে তিনি তার নিজ উদ্যোগে একটি আইনি প্রতিষ্ঠান খুলে বসেন। যার নাম দেন জে আর স্কলিটরস। তিনি তার ডাইলাসিস চিকিৎসা চলার মধ্য দিয়ে একাই এই প্রতিষ্ঠানটি চালিয়ে যান। ২০০৯ সালে বারক্লাইস ট্রেডিং প্লেস পুরস্কারের জন্য সেরা ১০০ ব্যবসা প্রতিষ্ঠানের মধ্য তার জে রহমান স্কলিটরস প্রতিষ্ঠানটি মনোনীত হয়। একই বছর স্কটল্যান্ডের আইনজীবী পুরস্কার লাভ করে।
পুরস্কার
রহমান ২০০৫ সালে অ্যাসালাইম বিভাগে কাজ করার সময় স্কটল্যান্ডের "'ইমপাওয়ার স্কটল্যান্ড সোস্যায়াল ইকুয়ালিটি অ্যান্ড জাস্টিস"' পুরস্কার লাভ করেন। তিনি স্কটল্যান্ডের ৩০ জন খ্যাতনামা আইনজীবীর নামের তালিকার মধ্যে একজন ছিলেন। পেশাধারী ব্যবসায়ী হিসেবে তিনি ২০১৩ সালে "'স্কটিশ অ্যাশিয়ান বিজনেস"' পুরস্কার লাভ করেন।     ২০১৪ জানুয়ারিতে ব্রিটিশ  বাংলাদেশি বংশোদ্ভূত ১০০ সেরা ব্যক্তির তালিকায় তার নাম স্থান পায়।
ব্যক্তিগত জীবন
রহমান একজন মুসলিম তবে তিনি তার সহকারী আইনজীবী ইহুদি ধর্মালম্বী মেথেউ বার্লোকে বিয়ে করেন।
রবের্ত লেভানদোভস্কি
রবের্ত লেভানদোভস্কি ; জন্ম: ২১ আগস্ট, ১৯৮৮ একজন পোলিশ পেশাদার ফুটবলার যিনি স্পেনীয় ক্লাব ফুটবলের শীর্ষ স্তর লা লিগার ক্লাব বার্সেলোনা এবং পোল্যান্ড জাতীয় দলের হয়ে স্ট্রাইকার হিসেবে খেলেন। তিনি বর্তমানে পোল্যান্ড জাতীয় দলের অধিনায়ক হিসেবে দায়িত্ব পালন করছেন।
জিন্কেজ প্রুসক্কো-এর হয়ে পোলিশ ফুটবলের তৃতীয় ও দ্বিতীয় স্তরের সর্বোচ্চ গোলদাতা হওয়ার পরে তিনি পোলান্ডের সর্বোচ্চ স্তরের ক্লাব লেচ পজনানে যোগদান করেন এবং ক্লাবকে ২০০৯-১০ একস্ত্রাকলাসা জিততে সাহায্য করেন। ২০১০ সালে তিনি ৪৫ লক্ষ ইউরোর বিনিময়ে বরুসিয়া ডর্টমুন্ড-এ যোগদান করেন। সেখানে তিনি লিগের শীর্ষ গোলদাতা হিসাবে ধারাবাহিকভাবে দুটি বুন্দেসলিগা শিরোপা জয় করেন। ২০১৩ সালে তিনি বরুসিয়া ডর্টমুন্ডের হয়ে উয়েফা চ্যাম্পিয়নস লিগ এর ফাইনালে খেলেন।
২০১৪-১৫ মৌসুমে লেভানদোভস্কি "ফ্রি ট্রান্সফার" হিসেবে বরুসিয়া ডর্টমুন্ডের প্রতিদ্বন্দ্বী ক্লাব বায়ার্ন মিউনিখ-এ যোগদানে সম্মত হন। ২০১৯-২০ মৌসুমে বায়ার্ন মিউনিখের উয়েফা চ্যাম্পিয়নস লিগ ও ট্রেবল জয়ের ক্ষেত্রে তিনি অত্যন্ত গুরত্বপূর্ণ ভূমিকা পালন করেন। তিনি উক্ত তিনটি প্রতিযোগিতারই সর্বোচ্চ গোলদাতা ছিলেন। ২০২২-২৩ মৌসুম শুরুর পূর্বে তিনি ৫ কোটি ইউরোর বিনিময়ে স্পেনীয় ক্লাব বার্সেলোনায় যোগদান করেন।
লেভানদোভস্কি ২০০৮ সাল থেকে পোল্যান্ড জাতীয় দলের হয়ে খেলছেন। পোল্যান্ডের হয়ে তিনি উয়েফা ইউরো ২০১২, উয়েফা ইউরো ২০১৬, ২০১৮ ফিফা বিশ্বকাপ এবং উয়েফা ইউরো ২০২০ টুর্নামেন্ট খেলেছেন।
ক্লাব
১৯ জুলাই ২০২২ অনুসারে
আন্তর্জাতিক
১৪ জুন ২০২২ অনুসারে
আধুনিক যোগের ইতিহাস (বই)
আধুনিক যোগের ইতিহাস ২০০৪ সালে আধুনিক যোগের পণ্ডিত এলিজাবেথ ডি মিশেলিস লিখিত একটি সামাজিক ও ধর্মীয় ইতিহাসের বই। এটি আধুনিক যোগব্যায়ামের একটি টাইপোলজি প্রবর্তন করেছে যার মধ্যে রয়েছে "আধুনিক ভঙ্গিমা যোগ" ।
আলি আল-আদিব
আলী মোহাম্মদ আল-হুসাইন আলী আল-আদিব একজন ইরাকি রাজনীতিবিদ ও ইসলামিক দাওয়া পার্টির সিনিয়র সদস্য। ২০০৬ সালের এপ্রিল মাসে সম্মিলিত ইরাকি জোট তাকে প্রধানমন্ত্রী পদের জন্য প্রার্থী হিসেবে নির্বাচিত করে।
প্রাথমিক জীবন
১৯৪৪ সালে আল আদিব ইরাকের কারবালা শহরে জন্মগ্রহণ করেন।
শিক্ষাজীবন
১৯৫৬ সালে আল হুসাইন প্রাথমিক বিদ্যালয়, কারবালা, ইরাক থেকে প্রাথমিক শিক্ষা শেষে ১৯৬১ সালে কারবালা মাধ্যমিক বিদ্যালয় থেকে মাধ্যমিক পাশ করেন। উচ্চশিক্ষার জন্য আলী মোহাম্মদ আল-হুসাইন আলী আল-আদিব বাগদাদে যান এবং বাগদাদ বিশ্ববিদ্যালয়ে ভর্তি হন। ১৯৬৫ সালে তিনি শিক্ষা ও মনোবিজ্ঞান বিষয় নিয়ে স্নাতক ডিগ্রী অর্জন করেন। এরপর মনোবিজ্ঞান নিয়ে পিএইচডি করেন। এর অনেক দিন পর ২০০৯ সালে বাগদাদের মুনতাসিরিয়া বিশ্ববিদ্যালয় থেকে মনোবিজ্ঞানে মাস্টার্স ডিগ্রী অর্জন করেন।
কর্মজীবন
পেশাগত জীবনে রাজনীতির পাশাপাশি তিনি মনোবিজ্ঞান বিষয়ে শিক্ষকতা করতেন। ২০০৪ সালে ইরাকি জাতীয় কাউন্সিলের সদস্য, একই বছরে ইরাক জাতীয় এসেম্বলির সদস্য এবং সংবিধান লেখা কমিটির সদস্য হন। তিনি ২০০৫ থেকে ২০০৬ সাল এবং ২০০৬ থেকে ২০১০ সাল পর্যন্ত ইরকের সংসদ সদস্য ছিলেন।
রাজনীতি
যখন সাদ্দাম হোসাইন ইরাকের প্রেসিডেন্ট ছিলেন, আল আদিব ইরানে নির্বাসিত ছিলেন। সেখানে তেহেরান ভিত্তিক দাওয়া পার্টিকে তিনি নেতৃত্ব দেন। তখন তিনি উপনাম হিসেবে আল বিলাল গ্রহণ করেন। এরপর ২০০৩ সালে আল আদিব ইরাকে ফিরে আসেন।
২০০৪ সালে ইরাকের সংবিধান তৈরীর জন্য একটি কমিটি করা হয়। আদিব উক্ত কমিটিতে নিযুক্ত হন। ২০০৪ সাল পর্যন্ত তিনি ইরাকের সংসদের সদস্যও ছিলেন।
প্রকাশনা
আল আদিব "ডেভলপমেন্ট স্টাডিজ" নামে একটি সাময়িকী সম্পাদনা করতেন।
ন্যাশনাল অলিয়েক্সান্দর দভজেন্‌কো ফিল্ম সেন্টার
ন্যাশনাল অলিয়েক্সান্দর দভজেন্‌কো ফিল্ম সেন্টার (Національний центр Олександра Довженка; also দভজেন্‌কো সেন্টার, Довженко-Центр) ইউক্রেনের জাতীয় চলচ্চিত্র সংরক্ষণাগার এবং কিয়েভ, ইউক্রেন-এর একটি সাংস্কৃতিক অঙ্গ।
ইতিহাস
এটি ১৯৯৪ সালে ইউক্রেনের রাষ্ট্রপতির একটি ডিক্রি দ্বারা প্রতিষ্ঠিত হয়েছিল। ২০০০ সালে, দভজেন্‌কো সেন্টারকে প্রাক্তন কিয়েভ ফিল্ম প্রিন্টিং ফ্যাক্টরির (১৯৪৮ সালে প্রতিষ্ঠিত) সাথে একীভূত করা হয়েছিল, যা ছিল সেসময় ইউক্রেনের একমাত্র এবং সবচেয়ে বড় এ বিষয়ক প্রতিষ্ঠান। দভজেন্‌কো সেন্টার কিয়েভ ফিল্ম প্রিন্টিং ফ্যাক্টরির সম্পত্তি, সুযোগ-সুবিধা এবং চলচ্চিত্র সংগ্রহশালার দায়িত্ব গ্রহণ করে। ২০০৬ সাল থেকে কেন্দ্রটি আন্তর্জাতিক ফেডারেশন অফ ফিল্ম আর্কাইভের সদস্য। ২০১৯ সালে ইউক্রেনীয় অ্যানিমেশন ফিল্ম স্টুডিও (যা ইউক্রানিমফিল্ম নামেও পরিচিত, ১৯৯০ সালে প্রতিষ্ঠিত) কেন্দ্রের সাথে সংযুক্ত করা হয়েছিল।
২০১৬ - ২০১৯ থেকে কেন্দ্রের প্রাক্তন শিল্প প্রাঙ্গন সম্পূর্ণরূপে সংস্কার করা হয়েছিল এবং একটি বহু-আর্টফর্ম সাংস্কৃতিক ক্লাস্টারে রূপান্তর করা হয়েছিল। ২০১৯ সালের সেপ্টেম্বরে কেন্দ্র ইউক্রেনে প্রথম ফিল্ম মিউজিয়াম খুলেছে।
সংগ্রহশালা
দভজেন্‌কো সেন্টারের চলচ্চিত্র সংগ্রহে ৭,০০০ টিরও বেশি ইউক্রেনীয়, রাশিয়ান, আমেরিকান এবং ইউরোপীয় পূর্ণদৈর্ঘ্য, তথ্যচিত্র এবং অ্যানিমেশন চলচ্চিত্র রয়েছে; হাজার হাজার আর্কাইভ নথি, ছবি, পোস্টার এবং অন্যান্য নিদর্শন যা বিংশ শতাব্দীর শুরু থেকে বর্তমান দিন পর্যন্ত ইউক্রেনের চলচ্চিত্র এর ইতিহাসকে উপস্থাপন করে। কেন্দ্রের দ্বারা সংরক্ষিত প্রাচীনতম চলচ্চিত্র প্রিন্টটি ১৯১০ সালের, এবং কেন্দ্রের সংগ্রহে থাকা প্রাচীনতম ইউক্রেনীয় পূর্ণদৈর্ঘ্য চলচ্চিত্রটি ১৯২২ সালে নির্মিত হয়েছিল।
নাগার্জুন সাগর বাঁধ
ইতিহাস
১৯৫৫ সালের ১০ ডিসেম্বর প্রধানমন্ত্রী জওহরলাল নেহেরু আনুষ্ঠানিকভাবে বাঁধের নির্মান কার্য উদ্বোধন করেন এবং পরের বারো বছরের ধরে প্রকল্পটি নির্মাণ করা হয়। এটি সেই সময়ে বিশ্বের সবচেয়ে লম্বা গাঁথনি বাঁধ ছিল, স্থানীয় ভাবে জানা যায় বিজয়ওয়াড়ার সংসদ সদস্যা কানুরি লক্ষ্মণ রাও বাঁধ নির্মানের প্রকৌশলি কাজে দক্ষ নেতৃত্বে ছিলেন। ১৯৬৭ সালে প্রধানমন্ত্রী ইন্দিরা গান্ধী দ্বারা বাম এবং ডান তীরের খালের মধ্যে জলাধার থেকে জলের প্রবাহ চালু করা হয়। জলবিদ্যুৎ কেন্দ্র নির্মাণের পর ১৯৭৮ সাল থেকে ১৯৮৫ সালের মধ্যে বিদ্যুৎ উৎপাদনের সাথে সাথে অতিরিক্ত ইউনিটগুলির বিদ্যুৎ উৎপাদন চালু হয়। ২০১৫ সালে, এই প্রকল্পের উদ্বোধনের হীরকজয়ন্তী উদ্‌যাপন করা হয়েছিল, এই বাঁধটির জন্য অঞ্চলে যে উন্নয়ন হয়েছে  তা মনে রেখে।
বাঁধ নির্মাণের ফলে একটি প্রাচীন বৌদ্ধ বসতি, নাগার্জুনাকন্ডা জলে নিমজ্জিত হয়ে যায় যা প্রথম এবং দ্বিতীয় শতাব্দীর ইকশভাকু সাম্রাজ্যের রাজধানী এবং পূর্ব দাক্ষিণাত্যে সাতবাহন সাম্রাজ্যের উত্তরসূরি ছিল। এখানে খননকার্য চালিয়ে ৩০ টি বৌদ্ধ মঠ, পাশাপাশি নানা শিল্পকর্ম এবং মহান ঐতিহাসিক গুরুত্বের শিলালিপি পাওয়া গেছে। খনন করে স্মৃতিস্তম্ভগুলি স্থানান্তর করা হয়েছে। কিছু প্রত্নতত্ত্ব জলাধারের মাঝখানে অবস্থিত একটি দ্বীপ, নাগাঞ্জেনকোন্ডায় সরানো হয়েছে এবং অন্যদের অনুপু নামক কাছাকাছি মূল ভূখন্ডে সরানো হয়।
হেক্সাইন
হেক্সাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত CH । হেক্সাইন অবস্থান সমানুতা প্রদর্শন করে। এটার আকৃতি সরল রৈখিক।
হেক্সাইনের ধর্ম
হেক্সাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে হেক্সাইন অণু সৃষ্টি করে।
ভৌত ধর্ম
হেক্সাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
হেক্সাইনের ব্যবহার
হেক্সাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।
অনুপ চেতিয়া
অণুপ চেতিয়া বা অণুপ চেটিয়া (Anup Chetia) (আসল নাম গোলাপ বড়ুয়া সুনীল বড়ুয়া, ভাইজান বা আহমেদ নামেও পরিচিত ) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।
গ্রেপ্তার
চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাকে আটক রাখা হয়।
অভিযোগসমূহ
চেতিয়াকে যেসব অভিযোগে অভিযুক্ত করা হয় : এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।
বহি: সমর্পন
ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।
রাজনৈতিক আশ্রয়ের আবেদন
৭ ডিসেম্বর, ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতোমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।
বর্তমান অবস্থা
যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।
অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।
মাইটোসিস
কোষবিদ্যায় মাইটোসিস হল কোষ চক্রের একটি ধাপ যেখানে প্রতিলিপিকৃত ক্রোমোজোম দুটি নতুন নিউক্লিয়াসে বিভক্ত হয়। মাইটোসিস দ্বারা কোষ বিভাজন জিনগতভাবে সমবৈশিষ্ট্যসম্পন্ন অভিন্ন কোষের জন্ম দেয় যেখানে ক্রোমোজোমের মোট সংখ্যা বজায় থাকে।  সাধারণত, মাইটোসিস বিভাজনের (নিউক্লিয়াসের বিভাজন) পূর্বে ইন্টারফেজ পর্যায়ের S ধাপ (যে ধাপে ডিএনএ অনুলিপন সম্পন্ন হয়) সংঘটিত হয় এবং মাইটোসিসের পরে সম্পন্ন হয় টেলোফেজ ও সাইটোকাইনেসিস। সাইটোকাইনেসিস পর্যায়ে একটি কোষের সাইটোপ্লাজম, কোষঅঙ্গাণু এবং কোষঝিল্লি বিভক্ত হয়ে প্রায় সমান কোষীয় উপাদান সমৃদ্ধ দুটি কোষ সৃষ্টি হয়। একটি মাতৃকোষ বিভাজিত হয়ে জিনগতভাবে অভিন্ন দুটি কোষের সৃষ্টিই হল মাইটোসিসের বিভিন্ন পর্যায়ের সম্মিলনে গঠিত প্রাণীকোষচক্রের মাইটোটিক (M) ফেজ।
একগুচ্ছ প্রক্রিয়ার আরম্ভ হতে সমাপন পর্যন্ত বিবেচনা করে মাইটোসিস বিভাজনকে বিভিন্ন পর্যায়ে ভাগ করা যায়। এ পর্যায়গুলো হচ্ছে প্রোফেজ, প্রোমেটাফেজ, মেটাফেজ, অ্যানাফেজ এবং টেলোফেজ। মাইটোসিসের সময় পূর্বে প্রতিলিপিত ক্রোমোজোমগুলো ঘনীভূত হয় এবং স্পিন্ডল তন্তুর সাথে সংযুক্ত হয়। স্পিন্ডল তন্তু প্রত্যেক ক্রোমোজোমের একটি করে অনুলিপি কোষের অপর প্রান্তে পৌঁছে দেয়। ফলশ্রুতিতে সৃষ্টি হয় দুটি জিনগতভাবে সদৃশ নিউক্লিয়াস। কোষের বাকি অংশগুলো এরপর সাইটোকাইনেসিস প্রক্রিয়ায় বিভক্ত হয়ে দুটি অপত্যকোষে পরিণত হতে পারে। বিশেষ অণুবীক্ষণযন্ত্রের সাহায্যে মাইটোসিসের বিভিন্ন পর্যায় সরাসরি বাস্তবে পর্যবেক্ষণ করা সম্ভব। দুটি কোষের পরিবর্তে তিনটি অপত্যকোষের সৃষ্টি এক ধরনের মাইটোটিক ত্রুটি যাকে বলা হয় ট্রাইপোলার মাইটোসিস বা মাল্টিপোলার মাইটোসিস। অস্বাভাবিক মাইটোসিসের ফলে অ্যাপোপটোসিস (কোষের জিনগত নিয়ন্ত্রিত মৃত্যুর প্রক্রিয়া) ত্বরান্বিত হতে পারে অথবা পরিব্যক্তি ঘটতে পারে। এসব পরিব্যক্তির ফলে কয়েক ধরনের ক্যান্সারও হতে পারে।
মাইটোসিস কেবল সুকেন্দ্রিক কোষে সংঘটিত হয়। আদিকেন্দ্রিক কোষে নিউক্লিয়াস থাকে না, ফলে এসব কোষ দ্বিবিভাজন প্রক্রিয়ায় বিভাজিত হয়। প্রজাতিভেদে মাইটোসিসের বৈচিত্র্য রয়েছে। উদাহরণস্বরূপ, প্রাণীকোষে "উন্মুক্ত" মাইটোসিস সংঘটিত হয়, যেখানে ক্রোমোজোম বিভক্ত হওয়ার আগেই নিউক্লিয়ার ঝিল্লি বিলুপ্ত হয়। ফানজাই রাজ্যের জীবদেহে "বদ্ধ" মাইটোসিস সংঘটিত হয়, যেখানে অটুট নিউক্লিয়াসের ভেতরে ক্রোমোজোম বিভক্ত হয়। মাইটোসিসের শুরুর দিকে প্রায় গোলক আকৃতি ধারণের জন্য অধিকাংশ প্রাণীকোষ "মাইটোটিক কোষ গোলীয়করণ" নামক এক ধরনের প্রক্রিয়ার মধ্য দিয়ে যায়। মানবদেহের বেশিরভাগ কোষ মাইটোসিস কোষ বিভাজনের মাধ্যমে সৃষ্টি হয়। তবে জননকোষ, যেমন- শুক্রাণু ও ডিম্বাণু কোষ মিয়োসিস বিভাজনের মাধ্যমে তৈরি হয়।
আবিষ্কার
১৮৭৩ সালে সর্বপ্রথম ব্যাঙ, খরগোশ এবং বিড়ালের কর্নিয়া কোষের বিভাজন আবিষ্কার করেন পোলিশ কলাতত্ত্ববিদ ওয়াক্লো মায়জেল। তিনি ১৮৭৫ সালে প্রাণীকোষের বিভাজন বর্ণনা করেছিলেন ।
এছাড়া বর্তমানে পরিচিত "মাইটোসিস" প্রক্রিয়ার আবিষ্কারক হিসেবে বুতশলি, স্নাইডার এবং ফোল দাবি রাখতে পারেন। ১৮৭৩ সালে জার্মান প্রাণীবিজ্ঞানী অটো বুতশলি নেমাটোডা পর্বের প্রাণীদের পর্যবেক্ষণের মাধ্যমে সংগৃহীত উপাত্ত প্রকাশ করেন। এসব পর্যবেক্ষণের ভিত্তিতে কয়েকবছর পর তিনি মাইটোসিস আবিষ্কার করেন এবং এর বর্ণনা দেন।
১৮৮২ সালে "মাইটোসিস" শব্দটি সর্বপ্রথম ব্যবহার করেন ওয়াল্টার ফ্লেমিং। "মাইটোসিস" শব্দটি নেয়া হয়েছে গ্রিক শব্দ μίτος (মাইটোস, "মোচড়ানো সুতা") থেকে। এ প্রক্রিয়াটির আরো বেশকিছু নাম রয়েছে। যেমন, "ক্যারিওকাইনেসিস" (নিউক্লিয়াসের বিভাজন), ১৮৭৮ সালে এ শব্দটি প্রথব ব্যবহার করেন শ্লাইখার।  অগাস্ট ওয়েইসম্যান ১৮৮৭ সালে এ প্রক্রিয়াটির নাম দেন "সমীকরণিক বিভাজন" ব্যাপক অর্থে, কিছু লেখক "মাইটোসিস" শব্দটি দ্বারা ক্যারিওকাইনেসিস ও সাইটোকাইনেসিস উভয় প্রক্রিয়াকেই একসাথে বোঝান। বর্তমানে, "সমীকরণিক বিভাজন" শব্দটি সাধারণত মিয়োসিস-২ বিভাজনের ক্ষেত্রে ব্যবহার করা হয়। মিয়োসিস-২ হল মিয়োসিস প্রক্রিয়ার একটি অংশ, যা অনেক দিক দিয়ে মাইটোসিসের সাথে সাদৃশ্যপূর্ণ।
সারাংশ
যখন মাইটোসিস শুরু হয়, তখন ক্রোমোজোমগুলো ঘনীভূত এবং দৃশ্যমান হয়। কিছু প্রকৃতকোষী জীব, যেমন প্রাণীদেহের কোষের ডিএনএ কে সাইটোপ্লাজম থেকে পৃথককারী নিউক্লিয়ার ঝিল্লি ভেঙ্গে ছোট ছোট ভেসিকলে পরিণত হয়। কোষে রাইবোজোম গঠনকারী নিউক্লিওলাস বিলুপ্ত হয়ে যায়। কোষের এক প্রান্ত থেকে অপর প্রান্ত পর্যন্ত মাইক্রোটিউবিউল বিস্তৃত হয়ে সেন্ট্রোমিয়ারের সাথে যুক্ত হয় এবং ক্রোমোজোমগুলোকে কোষের ভেতরে কেন্দ্রের দিকে সারিবদ্ধ করে। মাইক্রোটিউবিউল সংকুচিত হয়ে সিস্টার ক্রোমাটিডকে টেনে প্রত্যেকটি ক্রোমোজোমকে আলাদা করে ফেলে। এ পর্যায়ে সিস্টার ক্রোমাটিডগুলোকে বলা হয় অপত্য ক্রোমোজোম। কোষ সম্প্রসারিত হতে থাকলে টান সৃষ্টি হলে অপত্য ক্রোমোজোমগুলো বিপরীতক্রমে কোষের মেরুগুলোতে পৌঁছায় এবং অ্যানাফেজ পর্যায়ের শেষ দিকে সর্বাধিক ঘনীভূত হয়। বিচ্ছিন্ন অপত্য ক্রোমোজোমগুলোর চারদিকে নতুন নিউক্লিয়ার ঝিল্লি সৃষ্টি হয়। ইন্টারফেজ পর্যায়ের জন্য নিউক্লিয়াস প্রস্তুতি আরম্ব করলে ক্রোমোজোমগুলোর ঘনত্ব কমতে থাকে।